Diari Oficial de la Generalitat Valenciana


Sumari del DOGV 6211, del 22-02-2010 (2010/1057)

Notificació de la interlocutòria de 21 de setembre de 2009 dictada en el procediment civil número 406/2009.
-----------------------------------------------------------------------------------------------------------

### Dades del document

Número de DOGV
:   6211

Data del DOGV
:   22-02-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/1057


Data del document
:   26-11-2009

Organisme emissor
:   Jutjat de Primera Instància Número 2 de Torrevieja

Tipus de document
:   Anunci

Notificació de la interlocutòria de 21 de setembre de 2009 dictada en el procediment civil número 406/2009. [2010/1057]  
Assumpte civil 000406/2009  
En el judici a què es fa referència s'ha dictat la interlocutòria de 21 de setembre de 2009, que té el text literal següent:   
«Dispose   
- La pàtria potestat sobre el fill menor serà compartida per ambdós progenitors, i se li atribueix la guarda i custòdia a la mare, i es fixa com a domicili del menor, junt a sa mare, a San Miguel de Salinas, carrer de Joaquín Rodrigo, número 30.  
- Com a règim de visites per al pare, podrà estar en companyia del seu fill menor d'edat, en la forma que acorde amb la mare i, en la cojuntura de desacord, el tindrà els caps de setmana alterns, des de les 11.00 hores fins a les 17.00 hores del dissabte, i el mateix horari per al diumenge.  
-Aquest règim es podrà modificar i incrementar, si el pare acredita en el procediment preceptiu un domicili fix.  
- En concepte d'aliments per al fill menor el pare pagarà per mesos anticipats i dins dels cinc primers dies de cada mes a la mare, la quantitat de tres-cents euros mensuals; aquesta quantitat serà actualitzada anualment segons l'índex que establisca l'Institut Nacional d'Estadística. El pagament es formalitzarà mitjançant ingrés en el compte corrent o llibreta que a l'efecte designe la creditora, que ho haurà de comunicar al deutor de forma fefaent en els 10 dies següents a la notificació d'aquesta resolució. Les despeses extraordinàries del menor seran satisfetes a mitges, prèvia presentació de factura, en els termes que a continuació s'exposen: la pensió alimentària cobreix exclusivament les necessitats bàsiques, ordinàries i normals dels fills assenyalades en l'article 142 en relació amb el 154 del Codi Civil, açò és, tot allò que és necessari per al sustent, habitació, vestit, assistència mèdica, educació i instrucció i, en definitiva, formació integral, tot això entés conforme a l'estatus familiar; són despeses ordinàries els uniformes, llibres escolars, matrícula, excursions escolars, menjador escolar, despeses mèdiques i de farmàcia habituals, ulleres i dentista. Aquestes despeses no necessiten el consens previ dels progenitors ni autorització judicial perquè es produïsquen, sinó que el creditor a càrrec de qui es troben els beneficiaris pot disposar de la pensió discrecionalment en exercici de l'administració domèstica. Sí són despeses extraordinàries les que suposen un tractament mèdic no habitual, així com viatges d'especial duració i classes particulars, siguen esportives, culturals o d'una altra naturalesa, així com qualsevol altres que revisten la suficient entitat com perquè es derive d'això un greu perjudici per a alguns dels interessos en relació amb la situació d'equilibri entre els progenitors. Les despeses extraordinàries integren també l'obligació alimentària però naixen de necessitats dels fills de naturalesa excepcional, eventuals, difícilment previsibles i d'un muntant econòmic considerable que per això no puguen incloure's en la pensió ordinària alhora que no puguen ser costejats per un sol dels progenitors sense desequilibrar en perjudici seu l'equivalència de les respectives contribucions (personal i econòmica). Això no significa que hagen de ser sempre imprescindibles i necessàries (cadira de rodes, elements ortopèdics, assistència per terceres persones en cas de malaltia, etc.), també poden ser accessòries (per exemple, operacions quirúrgiques cobertes per la Seguretat Social que, tanmateix, es practiquen a centres privats) o, simplement, complementàries (viatges d'estudis, classes particulars, etc.). Conseqüentment amb l'anterior, i per a evitar que el compliment de les obligacions quede a l'arbitri d'una de les parts, la qual cosa vulneraria l'article 1.256 del Codi Civil, la regla general és que les despeses extraordinàries han de ser consentides prèviament abans que es produïsquen per ambdós progenitors a fi que cadascun d'ells puga opinar sobre la conveniència o la quantia i, a falta d'acord, que siga autoritzat judicialment. Excepcionalment, per a evitar que es causen perjudicis irreparables als fills, la qual cosa contravé el que estableix l'article 158 del Codi Civil, i, en general, el principi del favor filii i les normes sobre protecció de menors, les despeses inajornables i, per tant, que no toleren demora sense greu risc o dany del fill, puguen ser autoritzades judicialment a posteriori si concorre discòrdia entre els obligats.   
Tot això, sense fer declaració expressa de costes.   
Notifiqueu aquesta resolució a les parts i feu-los saber que aquesta és ferma.   
Així ho dispose, mane i firme Gloria Moxica Pruneda, jutgessa substituta del Jutjat de Primera Instància número 2 de Torrevieja i partit».  
Torrevieja, 26 de novembre de 2009.- La secretària judicial: Purificación Guillamón Ayala.